এৰিনা ছ’

এৰিনা ছ’ (জন্ম ৯ ফেব্ৰুৱাৰী ১৯৯৭) এগৰাকী হংকঙৰ পৰ্ণগ্ৰাফিক চলচ্চিত্ৰৰ অভিনেত্ৰী, যাক ছ' হ'ই-লাম মঞ্চনামেৰে জনা যায়। তেওঁ ফেলিনো ষ্টাৰ নামৰ জাপানী সংস্থাৰ অধীনত কৰ্মৰত। তেওঁ জাপানৰ পৰ্ণ উদ্যোগত আত্মপ্ৰকাশ কৰা হংকঙৰ প্ৰথমগৰাকী পৰ্ণ অভিনেত্ৰী৷

 জীৱন আৰু কৰ্মজীৱন 
১৯৯৭ চনৰ ৯ ফেব্ৰুৱাৰীত হংকংঙত ছ’ৰ জন্ম হৈছিল। তেওঁ আছিল পৰিয়ালটোৰ একমাত্ৰ সন্তান। তেওঁৰ ভাষ্য অনুসৰি, তেওঁ ১২ বছৰ বয়সতে কামুক ফটো আৰু পৰ্ণ দেখা আৰম্ভ কৰাৰ পিছতেই যৌনতা প্ৰতি আগ্ৰহী হৈ পৰিছিল। তেওঁ প্ৰাথমিক আৰু মাধ্যমিক বিদ্যালয়ত অধ্যয়ন কৰা সময়ছোৱাত বেডমিণ্টন দলৰ সদস্য আছিল।

মাধ্যমিক বিদ্যালয় সমাপ্ত কৰাৰ পিছত তেওঁ ২০১৬ চনত বিগ অনাৰ এণ্টাৰটেইনমেণ্ট  নামৰ সংস্থাৰ অধীনত টুঙ ছ’ মঞ্চনামৰে অভিনয়ত আত্মপ্ৰকাশ কৰিছিল।
 তেওঁ উইলফ্ৰেড লাউৰ বু য়িডিং শীৰ্ষক সংগীত ভিডিঅ’ৰ মুখ্য চৰিত্ৰত অৱতীৰ্ণ হৈছিল, আৰু ঙক্ য়্যু টৱম্ নামৰ এখন চলচ্চিত্ৰতো অভিনয় কৰিছিল, যিখন য়ু উইং লাইভ কোম্পানী লিমিটেডৰ দ্বাৰা প্ৰস্তুত কৰা হৈছিল। অৱশ্যে, এই ছবিখন কিয় প্ৰদৰ্শন কৰা নহ’ল সেয়া অজ্ঞাত। তাৰ পিছত তেওঁ সংস্থাটোৰ সৈতে চুক্তি শেষ কৰি স্বতন্ত্ৰভাৱে কাম কৰিবলৈ আৰম্ভ কৰে।

তেওঁৰ ইনষ্টাগ্ৰাম একাউণ্টত প্ৰায় ৭০,০০০ অনুসৰণকাৰী আছিল, যিটো ৰিপ'ৰ্ট হৈ বন্ধ হোৱাৰ পিছত তেওঁ আত্মহত্যাৰ চিন্তাত পৰিছিল। তেওঁৰ পৰৱৰ্তী ইনষ্টাগ্ৰাম একাউণ্টটোত এটা চকু ঢাকি ৰখা ফটো আপলোড কৰা দেখা গৈছিল, যিয়ে Eyes Shot Girl Incident নামৰ ঘটনাটোক সোঁৱৰাইছিল, য’ত হংকং পুলিচৰ দ্বাৰা এক প্ৰতিবাদকাৰী ছোৱালীৰ চকুত গুলী চলোৱা হৈছিল।

২০২১ চনত তেওঁ নিজৰ প্ৰকৃত নাম ব্যৱহাৰ কৰি অভিনয় কৰে, আৰু পেট্ৰিয়ান একাউণ্ট আৰম্ভ কৰি ফটো সংকলন বিক্ৰী কৰিবলৈ আৰম্ভ কৰে। তাৰ পিছৰ বছৰ, তেওঁ নৈশ কথা নামৰ এটা অনুষ্ঠানত প্ৰেম আৰু যৌনতা সম্পৰ্কে নিজৰ অভিজ্ঞতা বৰ্ণনা কৰিছিল আৰু চিম চা ছুই প’মেনেডত তেওঁ ব্ৰা-বিহীন অৱস্থাত ঘূৰি ফুৰা এটা ভিডিঅ’ আপলোড কৰিছিল, যিটো জাপানৰ এক চলিত প্ৰৱণতাৰে অনুপ্ৰাণিত আছিল।

তেওঁক টাইৱানৰ এটা সংস্থাই ফেলিনো ষ্টাৰ খিতাপ প্ৰদান কৰিছিল। ২০২৩ চনৰ মাৰ্চ মাহত, ছ’ই জাপানৰ এভি (AV) অভিনেত্ৰী হিচাপে আত্মপ্ৰকাশ কৰে, আৰু তেওঁ হ'ল জাপানৰ চলচ্চিত্ৰত আত্মপ্ৰকাশ কৰা প্ৰথমগৰাকী হংকঙৰ এভি অভিনেত্ৰী। তাৰোপৰি তেওঁ হৈছে সেই সংস্থাটোৰ প্ৰথমগৰাকী বিদেশী এভি অভিনেত্ৰী।

তেওঁৰ প্ৰথম চলচ্চিত্ৰ আছিল Born And Raised In Hong Kong – Newcomer Erena AV debut, যাৰ ২,০০০ প্ৰতিলিপি বিক্ৰী হৈছিল। ২০২৩ চনত HK01, BBC আৰু Hong Kong Inmedia-এ তেওঁৰ সাক্ষাৎকাৰ লৈছিল। 

তেওঁৰ আত্মপ্ৰকাশৰ সময়ত, কেইবাজনো নেটিজেনে মিচেল ইয়’ক সম্বোধন কৰা চৰকাৰী অভিনন্দন বাৰ্তাৰ অনুকৰণ কৰি কেভিন ইয়ঙৰ নামত ব্যংগাত্মক ফটো আৰু প'ষ্ট তৈয়াৰ কৰিছিল। সংস্কৃতি, ক্ৰীড়া আৰু পৰ্যটন ব্যুৰোয়ে এইটো নকল বুলি উল্লেখ কৰি পুলিচক জাননী দিয়ে।

 ব্যক্তিগত জীৱন 
২০২৩ চনৰ তথ্য অনুসৰি, এৰিনা ছ’ দুটা সম্পৰ্কৰ সৈতে জড়িত আছিল। ঘৰুৱা হিংসাৰ বাবে তেওঁ এটা সম্পৰ্ক ত্যাগ কৰিছিল, আৰু ২০২০ৰ দশকত আনজন প্ৰেমিকৰ মৃত্যু হৈছিল।

২০২৩ চনত, তেওঁ নিজকে "চেলিবেটেৰিয়ান" বুলি বৰ্ণনা কৰিছিল, অৰ্থাৎ যিজনে বিবাহ বা প্ৰেমত বিশ্বাস নকৰে। তেওঁ ছাই ইং-ৱেনৰ সৰলতা আৰু আদৰ্শক আদৰণি জনাইছে।

২০২৫ চনৰ মে' মাহত এৰিনা ছ’ই তেওঁক অনলাইন মাধ্যমত অপদস্থ কৰা লোকসকলক তেওঁৰ সৈতে সৈতে মুখামুখিকৈ কথা পাতিবলৈ আমন্ত্ৰণ জনাইছিল, কাৰণ তেওঁ তেওঁলোকৰ মনোভাৱ বুজিব খুজিছিল। আৰক্ষীয়ে তেওঁলোকক চাৰিবেৰৰ ভিতৰত কথা পাতিবলৈ কৈছিল।

 বাহ্যিক সংযোগ 
 FALENO প্ৰ’ফাইল  (জাপানী ভাষাত)

তথ্যসূত্ৰ

শ্ৰেণী:জাপানী পৰ্ণগ্ৰাফিক চলচ্চিত্ৰৰ অভিনেত্ৰী